Ahmad Héryawan

**Ahmad Héryawan** (éjahan asli: **Ahmad Heryawan**, ) nyaéta saurang pulitikus Indonésia sarta  gubernur propinsi Jawa Kulon nu ayeuna keur ngajabat. Taun 2008, Ahmad Héryawan kapilih jadi Gubernur Jawa Kulon pikeun période 2008-2013 babarengan jeung wawakilna Dédé Yusuf.

Sateuacan jadi gubernur, anjeunna mangrupikeun wakil ketua DPRD DKI Jakarta.

## Biografi 
Ahmad Héryawan babar di Sukabumi 19 Juni 1966.Anjeunna ngaréngsékeun atikan ti tingkat SD nepi ka SMA di kota kalahiranana, Sukabumi. Salajengna, anjeunna neraskeun atikan luhur sarta nampi gelar sarjana (Lc.) ti Fakultas Syari'ah Lembaga Ilmu Pengetahuan Islam dan Arab (LIPIA) Jakarta dina taun 1992.

Anjeunna mimiti terjun ka dunya pulitik sarta kapilih jadi anggota DPRD DKI Jakarta dina taun 1999. Salian ti jadi pulitikus sarta mubalég, Ahmad Héryawan ogé kantos ngajar di sawatara paguron luhur sarta aktip ngabina rupa-rupa yayasan sosial, pemberdayaan balaréa, sarta lingkungan. Ahmad Héryawan nyekel kalungguhan salaku Gubernur Jawa Kulon saatos meunang dina Pilgub Jabar 2008, sarta kapilih deui pikeun période kadua dina taun 2013.

Sajaba minangka pulitikus sarta mubalég, Ahmad Héryawan ogé kantos ngajar di sawatara paguron luhur. Dina widang organisasi kaagamaan, Ahmad Héryawan nyekel kalungguhan minangka Pupuhu Umum PB Persatuan Umat Islam (PUI) ti taun 2004 nepi ka 2014, saterusna anjeunna dipercaya jadi Ketua Majelis Syura PUI. Dina widang legislatif, anjeunna kantos nyekel kalungguhan Wawakil Pupuhu DPRD Propinsi DKI Jakarta période 2004–2009, nanging anjeunna mundur dina taun 2008 ku sabab maju dina pamilihan gubernur.

Dina taun 2008, Ahmad Héryawan kapilih jadi Gubernur Jawa Kulon pikeun période 2008–2013. Anjeunna mangrupikeun calon ti Partai Keadilan Sejahtera (PKS) anu pasanganna jeung Dédé Yusuf, saurang aktor sarta anggota DPR ti Partai Amanat Nasional (PAN). Pasangan ieu hasil unggul ti opat pasangan calon sanésna kalayan nampi sora saloba 32,53%.

## Pilkada Jawa Kulon 2008 
Milangkala ngahadép ka acara pemilihan kepala daérah (gubernur) kanggo propinsi Jawa Kulon nu rék dilangsungkeun taun 2008, Partéy Kéadilan Sejahtera ngusahakeun bisa koalisi jeung sabaraha hiji partéy nu aya di DPRD Jawa Kulon, nu tujuanna sangkan bisa mawa salah sahiji kader ti parteyna jadi Wakil Gubernur di pilkada taun 2008.

ku lantaran partéy-partéy nu rencana diajak koalisi ku PKS, ngusung calon masing masing, nyaéta Partéy Golkar nu koalisi jeung Partéy Demokrat ngusung pasangan gubernur *incumbent* Danny Setiawan jeung Iwan Ridwan Sulandjana, tuluy PDIP nu koalisi jeung PPP ngusung pasangan Agum Gumelar jeung wakil gubernur *incumbent* Nu'man Abdul Hakim, maka PKS pun akhirnya ngawanikeun manéh ngusung calonna sorangan jadi gubernur, calonna nyaéta Ahmad Heryawan nu keur ngajabat jadi Wakil Ketua DPRD DKI Jakarta, di mana kanggo posisi wakil gubernur, PKS ngajak PAN koalisi terus nempatkeun artis Dede Yusuf atawa Yusuf Macan Effendie jadi calon wakil gubernur.

Hasil itungan pilkada gubernur Jawa Kulon ieu, méré kejutan yén pasangan Ahmad-Dede nu tadina *underdog* tiba tiba mimpin perolehan pilkada ku 40% leuwih sora ngéléhkeun pasangan Agum-Nu'man di posisi kadua jeung Danny-Iwan di posisi terakhir.

Hasil ieu nganteurkeun Ahmad Héryawan jadi gubernur Jawa Kulon nu katilubelas ngagentos pa Danny Setiawan.

## Organisasi 
* Pupuhu Majelis Pemuda PP PUI (1991-1999)
* Pupuhu PP PUI Bidang Kepemudaan (1999-2004)
* Pupuhu Umum PUI (2004-ayeuna)
* Pupuhu Umum DPW partéy Kéadilan DKI Jakarta (1999-2003)
* Anggota Dewan Syariah DPP partéy Kéadilan (2000-2001)
* Pupuhu Umum DPW PKS DKI Jakarta (2003-2006)
* Pupuhu Majelis Pertimbangan Wilayah PKS DKI Jakarta (2006-ayeuna)
* Anggota Komite Pengawas BAZIS DKI Jakarta (2002-2005)
* Pupuhu Komite Pengawas BAZIS DKI Jakarta (2005-ayeuna)
* Pupuhu Dewan Pendiri Yayasan Émpati Sesama (2001-2006)
* Pupuhu Dewan Pembina Yayasan Émpati Sesama (2006-ayeuna)
* Pupuhu Dewan Pengawas Yayasan Insan Madina (2006-ayeuna)
* Anggota Dewan Pembina GOKASI DKI Jakarta (2005-ayeuna)
* Anggota Forum Silaturahim Masyarakat Betawi (2005-ayeuna)
* Anggota Kaukus Lingkungan (2006-ayeuna)

## Karir 
* Dosen Lembaga Dakwah Islam Alhikmah
* Dosen Universitas Ibnu Khaldun
* Dosen teu tetep FE Extention UI
* Pupuhu Fraksi partéy Kéadilan DPRD DKI Jakarta taun 1999-2004
* Anggota Panitia Anggaran DPRD DKI Jakarta taun 1999-2004
* Anggota Komisi C Bidang Anggaran DPRD DKI Jakarta taun 1999-2002
* Anggota Komisi E Bidang Kesejahteraan Rakyat DPRD DKI Jakarta taun 2002-2004
* Wawakil Pupuhu DPRD DKI Jakarta taun 2004-2009
* Gubernur Jawa Kulon 2008-ayeuna

## Tumbu luar 
*  Pikiran Rakyat 
* Loka ramat Ahmad Heryawan

## Dicutat tina
¹Q